***Χίλιες ευχές για χαρούμενα Χριστούγεννα,***

***για φιλία κι αμέτρητες χαρούμενες αναμνήσεις,***

***στοργή και τρυφερότητα στη γη κι έναν Παράδεισο,***

***επιτέλους, στις ψυχές όλων μας.***

CHARLES DICKENS

Χριστουγεννιάτικες ευχές στο φίλο του, John Foster, 1846

Σας περιμένουμε όλους στην **Παιδική Βιβλιοθήκη Δήμου Καλαμαριάς** για να ζήσουμε, παρέα, όμορφες χριστουγεννιάτικες στιγμές με μία σειρά εκδηλώσεων.

Η συμμετοχή στις δράσεις γίνεται με προεγγραφή και θα τηρηθεί σειρά προτεραιότητας. Οι εγγραφές μπορούν να γίνουν είτε με φυσική παρουσία είτε τηλεφωνικά.

**ΤΡΙ  6/12 6.00 – 7.00 το απόγευμα**

**Εργαστήρι χριστουγεννιάτικων στολιδιών**

Ελάτε να φτιάξουμε όλοι μαζί στολίδια και να διακοσμήσουμε τη νέα μας Βιβλιοθήκη.

Για όλα τα παιδιά. Με προεγγραφή.

Με την Ελένα Παναγιωτάκη και τη Χριστίνα Γραμμενά.

**TE 7 /12 5.10 – 6.10 το απόγευμα**

 «**Καλικάντζαροι… εσείς;»**

**«Καλικάντζαροι… κι εμείς!»**

Θεατρικό παιχνίδι

Ποιοι είναι οι καλικάντζαροι; Ας τους γνωρίσουμε, ας μάθουμε την ιστορία τους και αφού μπορούν οι καλικάντζαροι μπορούμε κι εμείς να κάνουμε λίιιγες σκανδαλιές στη βιβλιοθήκη!!!

Για όλα τα παιδιά της βιβλιοθήκης. Με προεγγραφή.

Με τη Χριστίνα Φωτίου.

**ΚΥ  11/12 11.30 το πρωί**

**“Ο Κουκουμπλής” Θεατρική Παράσταση**

**Στο Δημοτικό Θέατρο Καλαμαριάς «Οδού Χηλής» (Χηλής 12 & Τριπόλεως)**

Οι Βιβλιοθήκες του Δήμου Καλαμαριάς σας προσκαλούν στην παράσταση που θα πραγματοποιηθεί από τη Θεατρική Ομάδα «Μικρός Βορράς»

Για όλα τα παιδιά των Βιβλιοθηκών.

Είσοδος δωρεάν.

**ΤΡ  13/12 6.00 – 7.00 το απόγευμα**

**«Η παραμυθού γιαγιά Αγγιολίνα» στη βιβλιοθήκη συντροφιά με τον Φον Κουραμπιέ και τον Κόμη Μελομακαρόνη.**

Μια διαδραστική θεατρική διασκευή γεμάτη γέλια και ανατροπές. Μέσα από την αφήγηση του παραμυθιού του Κυριάκου Χαρίτου με παιχνίδια , θα μπλεχτούμε μαζί με τους ήρωες σε περιπέτειες και θα τους βοηθήσουμε να βγουν από τη χιονοθύελλα για να προλάβουν τα Χριστούγεννα. Πρέπει να πάρουν τη θέση τους στα ράφια των ζαχαροπλαστείων. Η παραμυθού γιαγιά έρχεται να συνδέσει τη φαντασία με τις λέξεις και την εικόνα, δημιουργώντας συναισθήματα και έναν ολοκαίνουργιο κόσμο. Η γιαγιά Αγγιολίνα έχει στο τέλος μια έκπληξη για τους μικρούς της φίλους.

Γιατί τα Χριστούγεννα έχουμε ανάγκη από γλύκα και αγάπη.

Για παιδιά από 5 ετών. Με προεγγραφή.

Με την Αγγελική Παπαδοπούλου.

**ΤΡ  20/12 7.00 – 8.00 το απόγευμα**

***Χριστουγεννιάτικο αλφαβητάρι***

Ελάτε να ανακαλύψουμε και να παίξουμε με τις χριστουγεννιάτικες λέξεις μέσα  από το μαγικό χριστουγεννιάτικο αλφαβητάρι του Αντώνη Παπαθεοδούλου!

Α όπως… Άστρο! Β όπως Αι-Βασίλης! Γ όπως….Γαλοπούλα!

 Έπειτα θα φτιάξουμε από πηλό γραμματάκια  για το δέντρο μας! Θα τα πασπαλίσουμε με χρυσόσκονες , πούλιες και άφθονη χριστουγεννιάτικη χαρά !!!

Για παιδιά από 4 – 6 ετών. Με προεγγραφή.

Με τη Μαργαρίτα Πατσίκα και τον Κωνσταντίνο Χατζηκώστα.

Υλικά που θα χρειαστούμε:

λευκό πηλό που στεγνώνει στον αέρα, υγρή κόλλα, πούλιες, κουμπάκια ή ότι άλλο με το οποίο θέλετε να στολίστετε τα γραμματάκια σας!

Παιδική Βιβλιοθήκη Καλαμαριάς

Ανδρέα Παπανδρέου 35

Τηλ. 2313 314413

E-mail: [paidikil@gmail.com](mailto:paidikil@gmail.com)